CELEX: 42013X0327(02)
Language: ro
Date: 2013-03-27 00:00:00
Title: Modificări aduse în 2013 la Regulamentul nr. 58 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea: I. Dispozitivelor de protecție antiîmpănare spate (RUPD) – II. Vehiculelor în ceea ce privește instalarea unui dispozitiv de protecție antiîmpânare spate (RUPD) omologat – III. Vehiculelor în ceea ce privește protecția lor antiîmpănare spate (RUP)

27.3.2013   
            
            
               RO
            
            
               Jurnalul Oficial al Uniunii Europene
            
            
               L 89/34
            
         Numai textele originale CEE–ONU au efect juridic în temeiul dreptului public internațional. Statutul și data intrării în vigoare ale prezentului regulament ar trebui verificate în ultima versiune a documentului de situație al CEE-ONU TRANS/WP.29/343, disponibil la următoarea adresă:
   http://www.unece.org/trans/main/wp29/wp29wgs/wp29gen/wp29fdocstts.html
   Modificări aduse în 2013 la Regulamentul nr. 58 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea:
   
               I.
            
            
               Dispozitivelor de protecție antiîmpănare spate (RUPD)
            
         
               II.
            
            
               Vehiculelor în ceea ce privește instalarea unui dispozitiv de protecție antiîmpânare spate (RUPD) omologat
            
         
               III.
            
            
               Vehiculelor în ceea ce privește protecția lor antiîmpănare spate (RUP)
            
         Modificări ale Regulamentului nr. 58 publicate în JO L 232, 30.8.2008.
   Cuprinzând:
   
                
            
            
               Suplimentul 1 la seria 02 de amendamente – Data intrării în vigoare: 26 iulie 2012
            
         
                
            
            
               Corigendumul 1 la amendamentul 1 la revizuirea 2 a regulamentului – Data intrării în vigoare: 26 iulie 2012
            
         
                
            
            
               Suplimentul 2 la seria 02 de amendamente – Data intrării în vigoare: 18 noiembrie 2012
            
         
                
            
            
               Suplimentul 3 la seria 02 de amendamente – Data intrării în vigoare: 15 iulie 2013
            
         
      Modificări ale textului principal al regulamentului
   
   Punctul 1.1.1 se modifică după cum urmează:
   
               „1.1.1.
            
            
               PARTEA I: dispozitivele de protecție antiîmpănare spate prevăzute pentru echiparea vehiculelor din categoriile M, N și O (1);”.
            
         Punctul 1.1.2 se modifică după cum urmează:
   
               „1.1.2.
            
            
               PARTEA II: instalarea pe autovehicule din categoriile M, N și O (1) a dispozitivelor de protecție antiîmpănare spate omologate de tip în conformitate cu partea I din prezentul regulament;”.
            
         Punctul 1.1.3 se modifică după cum urmează:
   
               „1.1.3.
            
            
               PARTEA III: vehiculele din categoriile M, N și O (1) echipate cu un dispozitiv de protecție antiîmpănare spate care nu a fost omologat separat în conformitate cu partea I din prezentul regulament sau care este astfel conceput și/sau echipat încât se poate considera că părțile sale componente îndeplinesc total sau parțial funcția dispozitivului de protecție antiîmpănare spate;”
            
         Se introduce un nou punct 1.1.4 (inclusiv la nota de subsol (1)), după cum urmează:
   
               „1.1.4.
            
            
               Vehiculele din categoriile M1, M2, M3, N1, O1 și O2 (1) din cauza protecției lor antiîmpănare spate.”
            
         Nota de subsol 1 se modifică după cum urmează:
   
      
                  „(1)
               
               
                  Astfel cum sunt definite în Rezoluția consolidată privind construcția vehiculelor (R.E.3), document ECE/TRANS/WP.29/78/Rev.2, para. 2.”
               
            
   Punctul 2 se modifică după cum urmează:
   
      „2.   CERINȚE GENERALE”
   
   Se introduc noile puncte 2.1 până la 2.3 (nota de subsol (1) rămâne neschimbată), după cum urmează:
   
               „2.1.
            
            
               Toate vehiculele sunt construite și/sau echipate astfel încât să ofere o protecție efectivă pe toată lățimea lor împotriva împănării vehiculelor menționate la punctul 1 din prezentul regulament în eventualitatea unei coliziuni din spate cu vehicule din categoriile M1 și N1 (1).
            
         
               2.2.
            
            
               Vehiculul se testează în condițiile prevăzute la punctul 2 din anexa 5.
            
         
               2.3.
            
            
               Se consideră că un vehicul din una dintre categoriile M1, M2, M3, N1, O1 sau O2 îndeplinește condiția stabilită mai sus:
               
                           (a)
                        
                        
                           în cazul în care acesta îndeplinește aceleași condiții ca cele specificate în partea II sau partea III; sau
                        
                     
                           (b)
                        
                        
                           în cazul în care garda la sol a părții posterioare a vehiculului fără încărcătură nu depășește 550 mm pe o lățime care nu este mai mică decât cea a punții spate cu mai mult de 100 mm în ambele părți (exclusiv proeminența pneurilor aproape de sol); sau
                        
                     
                           (c)
                        
                        
                           dacă, în cazul vehiculelor din categoriile O1 și O2, atunci când pneurile proiectează mai mult de jumătate din lățimea lor în afara caroseriei (cu excepția apărătorilor de roți) sau în afara șasiului în absența caroseriei, garda la sol a părții posterioare a vehiculului fără încărcătură nu depășește 550 mm pe o lățime care nu este mai mică de 100 mm deduși din distanța măsurată între punctele interioare extreme ale anvelopelor (exclusiv proeminența pneurilor aproape de sol), în ambele părți.
                        
                     Dacă există mai mult de o singură punte spate, lățimea care trebuie luată în considerare este cea a punții celei mai late.
               Cerințele de la punctul 2.3 literele (b) și (c) de mai sus sunt îndeplinite cel puțin pe o linie:
               
                           (a)
                        
                        
                           la o distanță de cel mult 450 mm de la extremitatea posterioară a vehiculului;
                        
                     
                           (b)
                        
                        
                           care poate cuprinde întreruperi însumând maximum 200 mm.”
                        
                     
         Punctul 15.1 se modifică după cum urmează:
   
               „15.1.
            
            
               În cazul în care vehiculul supus omologării în temeiul prezentului regulament este echipat cu un dispozitiv de protecție antiîmpănare spate omologat și îndeplinește cerințele de la punctul 16 de mai jos și a fost testat în condițiile stabilite la punctul 2.2, se acordă omologarea acelui tip de vehicul.”
            
         Punctul 16.2 se modifică după cum urmează:
   
               „16.2.
            
            
               Lățimea dispozitivului de protecție spate nu depășește în niciun punct ecartamentul punții spate măsurat la punctele exterioare extreme ale roților, exclusiv protuberanțele anvelopelor la contactul cu solul, iar RUPD nu este mai scurt cu mai mult de 100 mm pe oricare dintre părți. Dacă dispozitivul este inclus sau cuprins în caroseria vehiculului, care la rândul ei depășește ecartamentul punții spate, cerința ca lățimea dispozitivului de protecții antiîmpănare spate să nu depășească ecartamentul punții spate nu se aplică. Totuși, în cazul vehiculelor din categoriile O1 și O2, atunci când pneurile proiectează mai mult de jumătate din lățimea lor în afara caroseriei (cu excepția apărătorilor de roți) sau în afara șasiului în absența caroseriei, lățimea RUPD nu este mai mică de 100 mm deduși din distanța măsurată între punctele interioare extreme ale anvelopelor, exclusiv proeminența pneurilor aproape de sol, în ambele părți. În cazul în care sunt mai multe punți din spate, se consideră lățimea punții spate celei mai late. În plus, trebuie să fie verificate și înregistrate în formularul de comunicare a omologării de tip cerințele de la punctele 3.1.2 și 3.1.3 din anexa 5 privind distanța punctelor de aplicare a forțelor de testare de la marginile exterioare ale roților din spate (anexa 1 punctul 7).”
            
         Punctul 24.1 se modifică după cum urmează:
   
               „24.1.
            
            
               În cazul în care vehiculul prezentat pentru omologare în conformitate cu prezentul regulament îndeplinește cerințele de la punctul 2.3 litera (b) sau (c) sau punctul 25 și a fost testat în conformitate cu condițiile stabilite la punctul 2.2, se acordă omologarea respectivului tip de vehicul.”
            
         Punctul 25.3 se modifică după cum urmează:
   
               „25.3.
            
            
               Protecția antiîmpănare spate nu depășește în lățime ecartamentul punții spate măsurat la punctele exterioare extreme ale roților, cu excepția protuberanțelor anvelopelor la contactul cu solul, și RUP nu este mai scurtă cu mai mult de 100 mm pe vreuna dintre părți. Dacă dispozitivul este inclus sau cuprins în caroseria vehiculului, care la rândul ei depășește ecartamentul punții spate, cerința ca lățimea RUP să nu depășească ecartamentul punții spate nu se aplică. Totuși, în cazul vehiculelor din categoriile O1 și O2, atunci când pneurile proiectează mai mult de jumătate din lățimea lor în afara caroseriei (cu excepția apărătorilor de roți) sau în afara șasiului în absența caroseriei, lățimea RUP nu este mai mică de 100 mm deduși din distanța măsurată între punctele interioare extreme ale anvelopelor, exclusiv proeminența pneurilor aproape de sol, în ambele părți. În cazul în care sunt mai multe punți spate, se consideră lățimea punții spate celei mai late. În plus, trebuie să fie verificate și înregistrate în formularul de comunicare a omologării de tip cerințele de la punctele 3.1.2 și 3.1.3 din anexa 5 privind distanța punctelor de aplicare a forțelor de testare de la marginile exterioare ale roților din spate (anexa 1 punctul 7).”
            
         Punctul 31.3 se modifică după cum urmează:
   
               „31.3.
            
            
               După 18 luni de la data intrării în vigoare a prezentului regulament, modificat prin seria de modificări 02, părțile contractante care aplică prezentul regulament:
               
                           (a)
                        
                        
                           pot refuza un tip de componentă sau unitate tehnică separată care nu respectă cerințele părții I a prezentului regulament modificat prin seria de modificări 02;
                        
                     
                           (b)
                        
                        
                           acordă omologările numai dacă tipul de componentă sau unitate tehnică separată care urmează a fi omologată respectă cerințele părții I a prezentului regulament modificat prin seria de modificări 02;
                        
                     
                           (c)
                        
                        
                           poate interzice echiparea cu o componentă sau unitate tehnică separată care nu respectă cerințele părților I și II ale prezentului regulament modificat prin seria de modificări 02.”
                        
                     
         Punctul 31.5 se modifică după cum urmează:
   
               „31.5.
            
            
               După 48 de luni de la data intrării în vigoare a prezentului regulament modificat prin seria de modificări 02, părțile contractante care aplică prezentul regulament:
               
                           (a)
                        
                        
                           acordă omologări numai dacă tipul de vehicul care urmează a fi omologat respectă cerințele punctului 2.3 litera (b) sau (c) sau ale părții III din prezentul regulament modificat prin seria de modificări 02;
                        
                     
                           (b)
                        
                        
                           pot refuza omologarea de tip națională sau regională și pot refuza prima înmatriculare națională sau regională (prima intrare în serviciu) a unui vehicul care nu îndeplinește cerințele punctului 2.3 litera (b) sau (c) sau ale părții III din prezentul regulament modificat prin seria de modificări 02.”
                        
                     
         
      Modificări ale anexelor
   
   Anexa 3 se modifică după cum urmează:
   „[…]
   a unui tip de vehicul în ceea ce privește protecția sa antiîmpănare spate (RUP) în conformitate cu punctul 2.3 litera (b)/punctul 2.3 litera (c)/partea III (2) din Regulamentul nr. 58.
   […]”
   În anexa 5, punctul 3.1.2 se modifică după cum urmează:
   
               „3.1.2.
            
            
               În cazurile definite la punctele 1.1.1 și 1.1.2 din prezenta anexă se aplică o forță orizontală de 50 kN sau 25 % din forța generată de masa maximă a vehiculului, oricare dintre ele care este mai mică, în mod succesiv în două puncte situate la 300 + 25 mm de planurile longitudinale tangențiale la marginile exterioare ale roților punții spate sau ale RUPD, dacă depășește lățimea punții spate, și într-un al treilea punct amplasat pe linia care unește aceste două puncte, în planul vertical median al vehiculului.”